Rezultatele campaniei Pale Red Dot
- căutarea unei planete
care orbitează steaua cea mai apropiată de Sistemul Solar -
au fost dezvăluite.
Astronomii au descoperit dovezi clare
ale unei planete ce orbitează în jurul stelei Proxima Centauri.
Această cea mai apropiată lume extraterestră, care ar putea adăposti
viața în afara Sistemului Solar!
Bine ați venit la ESOcast!
Informaţii ştiinţifice de ultimă oră şi viața din spatele scenei la ESO,
Observatorul Sudic European.
Căutarea altor lumi a captivat
imaginația noastră de-a lungul istoriei,
dar abia recent am dobândit instrumentele
capabile să detecteze lumi din afara Sistemului Solar.
Aceste planete extrasolare, sau exoplanete,
erau nedetectate până acum 25 de ani.
Astăzi, cu ajutorul progreselor tehnologice din domeniul telescoapelor,
astronomii au detectat mai mult de trei mii.
Și acum oamenii de știință din spatele
campaniei Pale Red Dot
au făcut o descoperire istorică.
S-au adunat dovezi clare pentru
existența unei planete potențial locuibile care orbitează Proxima Centauri,
steaua cea mai apropiată Sistemului Solar.
Cu ajutorul spectrografului HAPRS
și al telescopului de 3.6 metri de la La Silla în Chile,
astronomii au petrecut prima jumătate a anului 2016
în căutarea ușoarei oscilații a stelei
cauzată de atracția gravitațională a unei planete care o orbitează.
S-au bazat pe 16 ani
de observații anterioare
care indicau prezența unei planete,
dar fără a fi în măsură să o dovedească.
Prin combinarea acestor date cu observații
de la o rețea de telescoape distribuite la nivel mondial,
cercetătorii au confirmat
că au detectat o lume străină.
Aceasta este de cel puțin 1,3 ori mai mare decât Pământul
și orbitează în jurul Proxima Centauri în 11,2 zile.
Cu toate acestea, nu a fost ușor de identificat planeta.
Pitice roșii precum Proxima Centauri
sunt stele active predispuse la străluciri temporare
ce pot avea variații, care ar putea
imita prezența unei planete.
Pentru a exclude această posibilitate,
echipa a analizat cu atenție luminozitatea stelei
printr-o rețea de telescoape
pentru a se asigura că această descoperire importantă e făcută fără erori de observație.
Aspectul cel mai îmbucurător al acestei cercetări este
că această exoplanetă, numită Proxima b,
orbitează în zona care este locuibilă.
Acest lucru înseamnă că ar putea exista apă lichidă
pe suprafața acestei planete.
Dacă ar fi fost mai aproape, căldura de la stea
i-ar evapora apa.
Și dacă ar fi fost mai la distanță,
apa de pe planetă ar îngheța.
Deoarece apa este esențială pentru viața așa cum o știm,
acest lucru face ca Proxima b să fie cea mai apropiată exoplanetă
de Pământ, care ar putea găzdui viață.
Cu toate acestea, aceeași activitate stelară care a făcut Proxima b
atât de greu de detectat,
ar putea-o face și neprielnică pentru viață -
suprafața planetei este scăldată
de radiații ultraviolete și raze X intense.
Planeta este, de asemenea,
într-o orbită foarte apropiată de Proxima Centauri,
doar 5% din distanța dintre Pământ și Soare.
Încă se discută dacă o planetă
prea aproape de steaua ei ar putea găzdui viață.
Proximitatea Proxima b față de Pământ
o face un obiectiv interesant
în căutarea vieții extraterestre.
Astronomii vor utiliza următoarea generație
de telescoape,
cum ar fi Telescopul Extrem de Mare European (E-ELT) al ESO
pentru a studia intensiv
această lume străină fascinantă
în speranța de a găsi urme de viață
în restul Universului.
În cazul în care sondele interstelare devin realitate
Proxima b ar putea fi prima lor destinație.
Cunoașterea științifică a exoplanetelor
s-a extins considerabil în ultimii 25 de ani.
Cu această descoperire,
și înarmați cu telescopul de nouă generație al ESO
am putea fi în curând aproape
de a da un răspuns la întrebarea eternă:
Suntem singuri?
Transcriere de ESO; Traducere de Paul Robu.